สวัสดีครับคุณ เริ่มแรกอาการที่ผมเป็นผื่นแดงน่าจะเกิดจาก การที่ผมทานยา แล้ว ผมไปกินเหล้า และในคืนก่อนไปทานเหล้า ผมได้นอนนิดเดียวครับ ไม่ทราบว่าจะมีวิธีการรักษา อย่างไรครับ เบื้องต้นผมได้ไปร้านขายยา ได้ยาต้านฮิสตามัน และ Reparil มาทานครับ แต่ก่อนที่จะทานยา ผื่นแดงไม่เยอะขนาดนี้ พอทานเมื่อคืนตื่นมาขึ้นเต็มตัวเลยครับ จึงอยากขอเรียนถามคุณครับ ขอบมากนะครับ
สวัสดีค่ะ อาการผื่นแดงขึ้นตามตัว อาจเกิดจาก-ตุ่มที่เกิดจากการแพ้อาหารหรือยาบางชนิด-ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน-ตุ่มถูกแมลงกัด มักคันมาก เป็นตุ่มนูนแดง-ตุ่มลมพิษ ซึ่งถ้าเป็นเฉียบพลันอาจเกี่ยวกับอาหารหรือยาได้เบื้องต้นแนะนำว่าถ้าผื่นแดงขึ้นเต็มตัว ไม่ยุบไป ควรจะไปพบแพทย์เพื่อตรวจร่างกายจริงและอาจจะต้องได้ยาแก้แพ้เข้าทางหลอดเลือดร่วมด้วยถ้าเป็นมากในขณะนี้ ไม่ควรไปแกะเกาบริเวณที่เป็นผื่น ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรงยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการจากสาเหตุใด และควรหยุดยาทุกชนิดที่ไม่จำเป็นรวมไปถึงเครื่องดื่มแอลกอฮอล์ค่ะ